**Cím**: Café módszer használata az oktatásban

**Kulcsszavak**: kollektív alkotótechnika, konstruktív tanulás

**Rövid leírás** A módszer az amerikai World Café (http://www.theworldcafe.com) közösségi alkotótechnikának, valamint a magyarországi Police Cafénak (http://policecafe.hu), a biztonságos és élhető közösségekért folytatott rendőr–civil párbeszédnek az adaptálása a rendészeti oktatásra.

**Módszertan**: A résztvevők száma kb. 9–30 főig terjedhet. A feldolgozandó témák számának (3–5) megfelelő számú asztalt helyezünk el a teremben kávéházszerűen, és asztalonként 3–6 főt ültetünk köréjük. Ismertetjük a menetrendet. Minden témához témagazdát jelölünk ki, akik az összes asztaltársaságot körbejárják a témájukkal, és beszélgetnek róla a résztvevőkkel. Közben jegyzetelnek (lehetőség szerint flipchart papírra), majd amikor az összes asztalnál jártak, összefoglalják az elhangzottakat. A résztvevők aktivitása és a téma komplex feldolgozása egyszerre garantált, a több körös információmegosztás a tanulást hatékonnyá teszi, és a résztvevők közötti együttműködést is elősegíti.

**Eszközök:** a feldolgozandó témák számának megfelelő számú asztalok és a résztvevők számának megfelelő számú székek egy kényelmes, tágas teremben; a témáknak megfelelő számú flipchart papír, egy-egy csomag filctoll, asztalonként eltérő színű postitek.

**Fejlesztett kompetenciák**: együttműködés, problémafeltárás, elemzőkészség, problémamegoldás, moderálás, prezentálás

**A jó gyakorlat illeszkedése az egyetem stratégiájához**: a közszolgálat egyes területein dolgozó szakemberek egymással és az ügyfelekkel való együttműködési készségének fejlesztése

**A jó gyakorlat megvalósításának tanulságai**: élvezetes, hatékony közös tanulás; a kollektív memória ereje; egymás megismerése, csoportkohézió; a kreativitás fejlődése

**Adaptálhatóság lehetőségei**: bármilyen témakör feldolgozására és bármilyen célcsoport számára

**A jó gyakorlat elsajátításának időigénye**: egy alkalom, amikor résztvevőként a moderátor maga is kipróbálja a technikát (3-4 óra)

**A jó gyakorlat kidolgozója:** Dr. Molnár Katalin, egyetemi docens, Police Café képző és moderátor (World Café, 1997 Juanita Brown (USA); Police Café 2014 Molnár Katalin (HU))